b'\n_START_ARTICLE_\nMonoclu\n_START_PARAGRAPH_\nUn monoclu este un tip de lentil\xc4\x83 de corec\xc8\x9bie utilizat\xc4\x83 pentru a corecta sau \xc3\xaembun\xc4\x83t\xc4\x83\xc8\x9bi vederea la un singur ochi. El este format dintr-o lentil\xc4\x83 circular\xc4\x83, \xc3\xaen general, cu un inel de s\xc3\xa2rm\xc4\x83 \xc3\xaen jurul circumferin\xc8\x9bei, care poate fi ata\xc8\x99at de un \xc8\x99nur sau de o s\xc3\xa2rm\xc4\x83. Cel\xc4\x83lalt cap\xc4\x83t al \xc8\x99nurului este ata\xc8\x99at apoi de purt\xc4\x83tor la un articol de \xc3\xaembr\xc4\x83c\xc4\x83minte pentru a evita pierderea monoclului. Anticarul Philipp von Stosch a purtat un monoclu la Roma \xc3\xaen anii 1720 cu scopul de a examina \xc3\xaendeaproape gravurile \xc8\x99i pietrele gravate vechi, dar monoclul a devenit un accesoriu purtat de domni abia \xc3\xaen secolul al XIX-lea. El a fost introdus \xc3\xaen vestimenta\xc8\x9bia dandy-lor \xc3\xaen anii 1790 ca un articol de mod\xc4\x83.\n_START_SECTION_\nPurt\xc4\x83tori\n_START_PARAGRAPH_\nLa sf\xc3\xa2r\xc8\x99itul secolului al XIX-lea \xc8\x99i \xc3\xaenceputul secolului al XX-lea monoclul a fost, \xc3\xaen general, purtat de b\xc4\x83rba\xc8\x9bii boga\xc8\x9bi din clasa superioar\xc4\x83. Combinat cu o redingot\xc4\x83 \xc8\x99i cu un joben, monoclul completa costumul capitalistului tipic al anilor 1890. Monoclurile au fost, de asemenea, accesorii purtate de ofi\xc8\x9berii Armatei Germane din aceast\xc4\x83 perioad\xc4\x83, mai ales din Primul R\xc4\x83zboi Mondial \xc8\x99i din Al Doilea R\xc4\x83zboi Mondial. Printre ofi\xc8\x9berii germani cunoscu\xc8\x9bi c\xc4\x83 au purtat un monoclu se afl\xc4\x83 Hans Krebs, Werner von Fritsch, Erich Ludendorff, Walter Model, Walter von Reichenau, Dietrich von Saucken, Hans von Seeckt \xc8\x99i Hugo Sperrle._NEWLINE_Monoclurile erau destul de r\xc4\x83sp\xc3\xa2ndite la sf\xc3\xa2r\xc8\x99itul secolului al XIX-lea, dar sunt rareori purtate ast\xc4\x83zi. Acest lucru se datoreaz\xc4\x83, \xc3\xaen mare parte, progresele ob\xc8\x9binute \xc3\xaen optometrie care permite o mai bun\xc4\x83 m\xc4\x83surare a erorii de refrac\xc8\x9bie, astfel \xc3\xaenc\xc3\xa2t ochelarii \xc8\x99i lentilele de contact pot fi avea dioptrii diferite la fiecare ochi._NEWLINE_Monoclul a c\xc3\xa2\xc8\x99tigat, totu\xc8\x99i, mai mul\xc8\x9bi adep\xc8\x9bi \xc3\xaen cercurile lesbiene elegante de la \xc3\xaenceputul secolului al XX-lea, atunci c\xc3\xa2nd lesbienele \xc3\xael purtau pentru a atrage aten\xc8\x9bia. Printre femeile care l-au purtat se num\xc4\x83r\xc4\x83 Una Lady Troubridge, Radclyffe Hall \xc8\x99i reporteri\xc8\x9ba german\xc4\x83 Sylvia von Harden. (Pictura Portretul jurnalistei Sylvia Von Harden al pictorului expresionist german Otto Dix o prezint\xc4\x83 purt\xc3\xa2nd un monoclu.)_NEWLINE_Mai multe personalit\xc4\x83\xc8\x9bi celebre au purtat monoclu: politicienii britanici Joseph Chamberlain, fiul lui Austen, Henry Chaplin, Angus Maude, Percy Toplis (R\xc4\x83zvr\xc4\x83titul cu monoclu), fondatorul Pakistanului, Mohammed Ali Jinnah, pre\xc8\x99edintele portughez Ant\xc3\xb3nio de Sp\xc3\xadnola, cinea\xc8\x99tii germani Fritz Lang \xc8\x99i Erich von Stroheim, celebrul scriitor portughez din secolul al XIX-lea E\xc3\xa7a de Queiroz, scriitorul sovietic Mihail Bulgakov, actorul Conrad Veidt, dadai\xc8\x99tii Tristan Tzara \xc8\x99i Raoul Hausmann, ezoteristul Julius Evola, politicianul colabora\xc8\x9bionist francez Louis Darquier de Pellepoix, poetul Alfred Lord Tennyson, c\xc3\xa2nt\xc4\x83re\xc8\x9bul Richard Tauber, diplomatul Christopher Ewart-Biggs (a purtat un monoclu cu sticl\xc4\x83 fumurie pentru a-\xc8\x99i ascunde ochiul de sticl\xc4\x83), maiorul Johnnie Cradock, actorii Ralph Lynn, George Arliss \xc8\x99i Martyn Green \xc8\x99i Karl Marx. \xc3\x8en alt\xc4\x83 ordine de idei, G. E. M. Anscombe a fost una dintre pu\xc8\x9binele femei care au purtat, ocazional, un monoclu. Printre celebrii purt\xc4\x83tori de monoclu din secolul al XXI-lea se afl\xc4\x83 astronomul Sir Patrick Moore \xc8\x99i fostul boxer Chris Eubank. Pictorul expresionist Barnett Newman a purtat monoclu \xc3\xaen principal pentru a observa mai atent operele de art\xc4\x83. Richard Tauber purta un monoclu pentru a masca strabismul la un ochi.'